
PARLAMENTUL ROMÂNIEI

CAMERA DEPUTAŢILOR
	Comisia pentru buget, 
      finanțe și bănci 
	                            Bucureşti, 24.09.2014 
                            Nr. 4c-2/373
                            PL-x 313/2014


AVIZ

asupra propunerii legislative pentru stimularea înfiinţării microîntreprinderilor de către cetăţenii români cu rezidenţa într-o ţară străină, care îşi stabilesc rezidenţa pe teritoriul României
În conformitate cu prevederile art. 95 din Regulamentul Camerei Deputaţilor, republicat, Comisia pentru buget, finanțe și bănci a fost sesizată spre dezbatere şi avizare, cu propunerea legislativă pentru stimularea înfiinţării microîntreprinderilor de către cetăţenii români cu rezidenţa într-o ţară străină, care îşi stabilesc rezidenţa pe teritoriul României, trimisă cu adresa nr. PL-x 313/2014.
Senatul, în calitate de primă Cameră sesizată, a respins iniţiativa legislativă în şedinţa din 03 iunie 2014.
Conform prevederilor art. 75 din Constituţia României, republicată, şi ale art.92 alin. (9) din Regulamentul Camerei Deputaţilor, republicat, Camera Deputaţilor este Cameră decizională.

Potrivit dispoziţiilor art. 61 din Regulamentul Camerei Deputaţilor, republicat, Comisia a dezbătut iniţiativa legislativă menţionată mai sus, în şedinţa din                    23 septembrie 2014.
Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ.
În urma dezbaterilor, membrii Comisiei au hotărât, cu majoritatea deputaţilor prezenţi, avizarea negativă a iniţiativei legislative.
              PREŞEDINTE
          SECRETAR   
            Viorel ŞTEFAN
              Mihai-Aurel DONŢU

